Zmluva o dielo 
N á v r h
č. ...................................

uzavretá podľa § 536- 565 a násl. Obchodného zákonníka č. 513/91 Zb. 
v znení neskorších zmien a doplnkov

1. Zmluvné strany

Objednávateľ:			
Obchodné meno: 		Obec Ľubotín	
Sídlo: 				Na rovni 302/12, 065 41 Ľubotín	
IČO: 				00330035	
DIČ: 				2020698680	
Zastúpený: 			
Oprávnený konať vo veciach zmluvných:	Ing. Jozef Havrila	
Oprávnený konať vo veciach technických:	Ing. Jozef Havrila	
Bankové spojenie - osobitný účet projektu:	Všeobecná úverová banka, a.s.	
BIC (SWIFT): 	SUBASKBX	
IBAN:	SK55 0200 0000 0000 1312 1602	
Tel.: 			 	+421 428 39 01;  0903 613 128	
Fax: 				+421 492 13 11	
E-mail: 			obeclubotin@stonline.sk 	
Web stránka: 		www.lubotin.sk 	
	(ďalej len „Objednávateľ“)	

a

Zhotoviteľ:			
Obchodné meno:		
Sídlo:		
IČO:		
DIČ:		
IČ DPH :		
Zastúpený:		
Oprávnený konať vo veciach zmluvných:		
Oprávnený konať vo veciach technických:		
Bankové spojenie:	   		
BIC (SWIFT):		
IBAN:		
Telefón / fax: 					
E-mail: 					
	(ďalej len „Zhotoviteľ“) 	

uzatvárajú túto Zmluvu o dielo (ďalej len ako „Zmluva“)
2. Predmet zmluvy
2.1. Predmetom tejto Zmluvy je záväzok zhotoviteľa vykonať pre objednávateľa stavebné práce s názvom: „Stavebné úpravy amfiteátra v Ľubotíne – zastrešenie pódia“ (ďalej len „dielo“) podľa dohodnutých podmienok a záväzok objednávateľa riadne zhotovené dielo prevziať a zaplatiť zhotoviteľovi dohodnutú cenu diela, ktorá je výsledkom súťaže realizovanej podľa § 117 zákona o verejnom obstarávaní č. 343/2015 Z. z. v znení neskorších predpisov.
2.2. Zhotoviť sa zaväzuje vykonať dielo vo vlastnom mene, na vlastný náklad a na vlastné nebezpečenstvo, v súlade s projektom stavby, s podmienkami stavebného povolenia, podľa rozpočtu stavby, ktorý tvorí Prílohu č. 1 Zmluvy a podľa odovzdanej projektovej dokumentácie v zmysle podmienok vydaných príslušným stavebným úradom, podľa platných STN a všeobecne záväzných právnych predpisov.  Objednávateľ zodpovedá za to, že odovzdané podklady sú bez právnych a faktických chýb.
2.3. Zhotoviteľ vyhlasuje, že je oprávnený a odborne spôsobilý vykonávať dielo podľa tohto článku zmluvy. 
2.4. Zhotoviteľ znáša nebezpečenstvo škody na zhotovovanej veci až do dňa riadneho odovzdania diela Zhotoviteľom a prevzatia diela Objednávateľom podľa čl. 7. tejto zmluvy.

3. Miesto a čas vykonania diela
3.1. Zhotoviteľ sa zaväzuje vykonať pre objednávateľa dielo v požadovanom rozsahu a kvalite a odovzdať dielo objednávateľovi v dohodnutom čase a mieste.
3.2. Miesto realizácie:  Obec Ľubotín
3.3. Termíny realizácie:
•	Začiatok: do 3 dní odo dňa odovzdania a prevzatia staveniska,
•	Ukončenie: do 90 dní odo dňa odovzdania a prevzatia staveniska.
3.4. Zhotoviteľ sa zaväzuje realizovať dielo podľa časového harmonogramu prác. V prípade, že Zhotoviteľ vykoná dielo pred dohodnutým termínom, zaväzuje sa objednávateľ riadne zhotovené dielo prevziať aj v skoršom ponúknutom termíne.
3.5. Dodržiavanie termínu realizácie diela zo strany Zhotoviteľa závisí od riadnej a včasnej súčinnosti Objednávateľa dohodnutej v Zmluve. Po dobu omeškania Objednávateľa s poskytnutím súčinnosti nie je Zhotoviteľ v omeškaní s plnením záväzku.
3.6. Zhotoviteľ je povinný neodkladne, najneskôr však  tri (3) pracovné dni po vzniku akejkoľvek udalosti, ktorá bráni, alebo sťažuje zhotovovanie diela s dôsledkom hroziaceho omeškania odovzdania diela, písomne (na adresu Objednávateľa) oboznámiť Objednávateľa o tejto skutočnosti, ako aj záznamom v stavebnom denníku.

4. Cena za dielo
4.1. Cena za vyhotovenie diela je stanovená na základe výsledkov verejného obstarávania, dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vykonávacou vyhláškou č. 87/1996 Z. z. v znení neskorších predpisov, ako cena maximálna a  je špecifikovaná v rozpočte diela (ocenenom výkaze výmer) vypracovanom Zhotoviteľom, ktorý tvorí Prílohu  č. 1 k tejto zmluve.

4.2. Cena diela je zmluvnými na základe bodu 4.1. určená  vo výške:
Cena bez DPH:	EUR	
DPH vo výške 20%:	EUR	
Cena s DPH:	 EUR	
(slovom: ............................................................. EUR a ...../100 centov)	

4.3. V cene sú zahrnuté všetky náklady na zhotovenie predmetu diela, t. j. dopravné náklady, skladné, vyhotovenie projektu skutkového stavu, revízne správy, likvidácia odpadov, vrátane všetkých ďalších nákladov, ktoré sú potrebné na kompletnú realizáciu všetkých zmluvných výkonov a vykonanie predmetu Zmluvy, tak aby dielo bolo po uvedení do prevádzky užívania schopné.  

5.  Platobné podmienky
5.1. Zálohy ani preddavky Objednávateľ neposkytne.
5.2. Plnenie bude Zhotoviteľ fakturovať po realizácii diela na základe riadne vystavenej faktúry. Faktúru môže Zhotoviteľ vystaviť iba na základe akceptovaného plnenia stavebných prác,  po kontrole súladu s vykonanými prácami podľa skutkového stavu.  Podkladom pre vystavenie faktúry bude súpis skutočne vykonaných prác a dodávok podľa stanoveného limitu, odsúhlasený Objednávateľom. 
5.3. Faktúra s prílohami bude predkladaná v štyroch vyhotoveniach. Prílohou faktúry bude súpis vykonaných prác a dodávok a zisťovací protokol, podpísaný oprávnenou osobou Zhotoviteľa a oprávnenou osobou Objednávateľa, ktorí svojimi podpismi zaručujú, že fakturované stavebné práce boli skutočne realizované podľa schválenej PD a ocenené položkou zo schváleného rozpočtu a boli zrealizované v požadovanej kvalite a z predpísaných materiálov. 
5.3.1. Zhotoviteľ je povinný vo faktúre uvádzať všetky náležitosti daňového dokladu. V prípade, že faktúra nebude obsahovať uvedené náležitosti, alebo bude obsahovať nesprávne uvedené údaje, je Objednávateľ oprávnený vrátiť ju Zhotoviteľovi na prepracovanie alebo doplnenie s tým, že nová lehota splatnosti začne plynúť dňom doručenia takto opravenej alebo doplnenej faktúry.
5.3.2 Zhotoviteľ je povinný, súpis prác položkovitého rozpočtu, obsahujúci názvy objektov, položiek, jednotkové ceny, množstvá, rozmery, sumy zrealizovaných položiek, predkladať s označením pečiatkou a podpisom Zhotoviteľa a  Objednávateľa na každom liste súpisu. 
Zhotoviteľ  je  povinný predložiť  aj fotodokumentáciu zhotoveného diela, vzťahujúceho sa k predkladanému súpisu prác na CD/DVD.
5.3.3 Zhotoviteľ je povinný súpisy vykonaných prác, dodávaný ako podklad k faktúre, predložiť Objednávateľovi aj v elektronickej forme (na CD) vo formáte Excel.
5.4. Faktúra bude uhrádzaná formou bezhotovostného platobného styku.
5.5. Lehota splatnosti faktúr je 60 dní od riadneho prevzatia faktúry Objednávateľom.
5.5.1. Predmet zákazky bude financovaný z vlastných zdrojov a spolufinancovaný z prostriedkov Európskych štrukturálnych a investičných fondov (EŠIF), pre projekt, realizovaný v rámci Programu rozvoja vidieka SR 2014 – 2020, prostredníctvom  miestnej akčnej skupiny MAS "Horný Šariš - Minčol".
5.6. Jednotlivé faktúry musia spĺňať náležitosti daňového dokladu a aj náležitosti v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov.
5.7. V prípade, že faktúra nebude obsahovať náležitosti uvedené v predchádzajúcom bode, resp. bude podstatne porušovať zmluvné povinnosti, Objednávateľ bude oprávnený vrátiť ju Zhotoviteľovi na doplnenie. V takom prípade nová lehota začne plynúť doručením opravenej faktúry Objednávateľovi.
5.8. Faktúra predstavuje celkové finančné vysporiadanie diela. Úhrada faktúry celého diela je podmienená riadnym vykonaním celého diela a jeho odovzdaním a prevzatím v zápise o odovzdaní a prevzatí diela, po odstránení všetkých vád a nedorobkov uvedených v odovzdávacom protokole. Prílohou k faktúre je aj protokol o odovzdaní a prevzatí diela.
5.9. Zmluvné strany sa dohodli, že súpisy skutočne zrealizovaných prác ako aj odsúhlasenie prípadných prác „naviac“ bude právoplatne potvrdené v súlade s ustanoveniami tejto Zmluvy len po písomnom odsúhlasení osobou oprávnenou konať za Objednávateľa vo veciach zmluvných. 

6. Podmienky vykonania diela, zodpovednosť za škody
6.1. Zhotoviteľ sa zaväzuje prevziať stavenisko pre vykonanie diela do 3 dní od vyzvania Objednávateľom. O odovzdaní staveniska spíšu zmluvné strany Protokol o odovzdaní staveniska, v ktorom Objednávateľ uvedie zodpovednú osobu, ako aj všetky doklady a rozhodnutia odovzdané Zhotoviteľovi, ktoré sú potrebné pre realizáciu diela. V protokole o odovzdaní staveniska sa jednoznačne a nezameniteľne vymedzí rozsah odovzdávaného staveniska a možné miesta pripojenia elektrickej energie, vody, ako aj  možnosti používania sociálnych zariadení pre zamestnancov Zhotoviteľa.   
6.2. Zhotoviteľ pri preberaní staveniska prevezme od Objednávateľa dokumentáciu potrebnú na vykonanie diela.
6.3. Zhotoviteľ sa zaväzuje vykonať dielo predovšetkým prostredníctvom vlastných zamestnancov, je však oprávnený (aj so zreteľom na čl. 10, bod 10.8.) poveriť tretiu osobu splnením čiastkových úloh pri vykonávaní diela, pričom voči Objednávateľovi má zodpovednosť, akoby dielo vykonal sám. 
6.4. Zhotoviteľ zodpovedá za ochranu priestoru staveniska, za jeho zabezpečenie proti krádežiam, proti nepriaznivým poveternostným vplyvom,  ako aj za škody vzniknuté porušením svojich povinností, tak na majetku Objednávateľa ako aj tretích osôb podľa § 373 a násl. Obchodného zákonníka. Po zistení škody zavinenej Zhotoviteľom, je Zhotoviteľ povinný uviesť zariadenie  alebo vec do pôvodného stavu, pri úplnom zničení zariadenia alebo veci nahradiť novou vecou toho istého typu a kvality, pokiaľ to pre povahu zničeného zariadenia, alebo veci nebude možné je Objednávateľ oprávnený požadovať náhradu škody vo výške hodnoty zničeného zariadenia alebo veci v čase poškodenia.
6.5. Pri užívaní ciest a komunikácií určených na príjazd na stavenisko je Zhotoviteľ povinný plniť povinnosti, vyplývajúce zo všeobecne záväzných, ale aj interných predpisov Objednávateľa – prevádzkovateľa a zodpovedá za ich prípadné porušenie a vzniknutú  škodu podľa príslušných právnych predpisov.
6.6. Zhotoviteľ je zodpovedný za primeraný poriadok na stavbe, za správne uskladnenie materiálov a konštrukcií, za prípadné znečistenie komunikácii, ktoré bude používať pre svoju činnosť, ak aj za dodržiavanie nočného a nedeľného pokoja a zaväzuje sa na svoje náklady odstrániť odpad, ktorý je výsledkom jeho činnosti pri uvedených prácach, a to najneskôr pri predkladaní  faktúry podľa bodu 5.6. zmluvy.
6.7 Zhotoviteľ pri realizácii diela je povinný dodržiavať predpisy a opatrenia na  zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce. Za ich porušenie a prípadnú vzniknutú škodu zodpovedá v plnom rozsahu. Je tiež povinný realizovať dielo tak, aby prístup k ostatným objektom v areáli, zásobovanie a prístup záchranných či požiarnych zložiek  a užívanie ostatných častí objektu nebolo nad únosnú mieru znemožnené, resp. obmedzované.
6.8. Zhotoviteľ zabezpečí na svoje náklady a nebezpečenstvo dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun a montáž na stavenisko tak, aby bola naplnená dikcia bodu 6.7 tohto článku .
6.9. Zhotoviteľ, na svoje náklady, zabezpečí zameranie podzemných inžinierskych sietí, prípadne povolenie na zabratie verejného priestranstva, resp. zvláštneho užívania verejných komunikácií a verejnej zelene. Je povinný, na vlastné náklady, zabezpečiť aj zameranie stavby po jej realizácii a vyhotovenie dokumentácie skutočného vyhotovenia stavby.
6.10. Na uskutočnenie diela musí Zhotoviteľ použiť iba stavebné výrobky, ktoré sú podľa osobitných predpisov vhodné na použitie v stavbe na zamýšľaný účel, a to podľa ust. § 43f Stavebného zákona. 
6.11. Zhotoviteľ sa zaväzuje vyzvať Objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne tri (3) pracovné dni vopred, ak si to technologické podmienky vyžadujú aj skôr. Zároveň Zhotoviteľ zhotoví fotodokumentáciu celého postupu týchto prác. Ak Objednávateľ nevykoná kontrolu týchto prác, je Zhotoviteľ oprávnený pokračovať  v realizácii diela. V prípade, že Objednávateľ bude dodatočne požadovať odkrytie týchto prác, je Zhotoviteľ povinný odkrytie vykonať na náklady Objednávateľa. Pokiaľ sa pri dodatočnej kontrole zistí, že práce neboli riadne vykonané, toto odkrytie bude vykonané na náklady Zhotoviteľa. V prípade rozporu o kvalite a rozsahu vykonania stavebných prác Zhotoviteľ požiada o písomné stanovisko projektanta.
6.12. Kontrolu prác za Objednávateľa bude vykonávať oprávnená osoba Objednávateľa, resp. projektant.
6.13. Zhotoviteľ je povinný predložiť na použité materiály a zabudované zariadenia platné certifikáty, v zmysle aktuálnych právnych predpisov a technických noriem, vrátane dokumentácie z revízie elektrických rozvodov, zariadení a bleskozvodov. 
6.14. Zhotoviteľ nebude realizovať žiadne zmeny v odsúhlasenej PD a rozpočte, bez záväzného stanoviska projektanta a technického dozoru investora bez toho, aby boli zmeny cenovo vyčíslené a odobrené všetkými zúčastnenými zložkami.
6.15. Zhotoviteľ sa zaväzuje zabezpečiť, že akýkoľvek materiál vyťažený z miesta realizácie diela bude znovu použitý, recyklovaný, spracovaný alebo uložený environmentálnym spôsobom. V prípade, ak má dôjsť k výmene materiálov, ktoré by mohli byť opätovne použité resp. aj  na iné objekty Zhotoviteľ vyzve Objednávateľa, aby určil, zápisom v stavebnom denníku (SD), spôsob s ich ďalším nakladaním.
6.16. Zhotoviteľ musí byť, počas celej realizácie diela, poistený a to na riziká spojené s realizáciou stavby, rizikami voči tretím osobám, zodpovednosti za škodu v súvislosti s výkonom prác a dodávok súvisiacimi s realizáciou stavby a to minimálne na výšku škody rovnajúcu sa cene za dielo.
6.17. V prípade realizácie diela aj subdodávateľmi, je Zhotoviteľ povinný uviesť ich zoznam v prílohe tejto Zmluvy.  
6.18. Zhotoviteľ je povinný predložiť' elektronickú verziu podrobného položkovitého rozpočtu, ako aj  každú zmenu tohto podrobného rozpočtu /vo formáte MS Excel/, ku ktorej by došlo počas realizácie predmetu Zmluvy.

7. Odovzdanie a prevzatie diela
7.1. Zhotoviteľ je povinný Objednávateľovi preukázateľne oznámiť, aj zápisom v stavebnom denníku, tri (3) dni vopred, kedy bude dielo pripravené na odovzdanie a prevzatie. Na základe tohto oznámenia sú zmluvné strany povinné dohodnúť takú vzájomnú súčinnosť, aby odovzdanie a prevzatie bolo ukončené v zmluvnej lehote.
7.2. Objednávateľ si vyhradzuje právo neprevziať dielo, ktoré má vady a nedorobky, alebo ak Zhotoviteľ nedoloží doklady uvedené v bode 6.9. a 6.13.
7.3. Dokladom o splnení diela Zhotoviteľom je Protokol o odovzdaní a prevzatí diela, návrh ktorého pripraví Zhotoviteľ. Účasť Objednávateľa na príprave návrhu Protokolu nie je vylúčená. Protokol ... obsahuje predovšetkým vyhodnotenie akosti zhotoveného diela, zoznam odovzdaných dokladov, konkrétny a podrobný súpis zistených vád a nedorobkov, vrátane dohôd, opatrení a lehôt na ich odstránenie. Obsahom zápisu je vyhlásenie Objednávateľa, že odovzdanú časť diela preberá a pokiaľ nie, z akých dôvodov.
7.4. Objednávateľ je oprávnený v prípade drobných vád diela zistených pri preberacom konaní diela zadržať 10% z celkovej ceny diela až do doby ich odstránenia.
7.5. Zhotoviteľ je povinný pri odovzdaní diela usporiadať svoje stroje, výrobné zariadenia, zvyšný materiál a odpad na stavenisku tak, aby mohol Objednávateľ dielo riadne prevziať a užívať. Stavenisko je Zhotoviteľ povinný úplne vypratať do 10 dní odo dňa protokolárneho odovzdania diela, okrem zariadení nutných na odstránenie vád a nedorobkov.
7.6. Objednávateľ je oprávnený odmietnuť prevzatie diela v prípade, že dielo nie je dodané v súlade so zmluvnými podmienkami a má závažné vady a nedorobky, ktoré bránia bezpečnému a plynulému užívaniu diela, až do ich riadneho  odstránenia.
7.8. Zhotoviteľ znáša nebezpečenstvo škody na predmete diela po celý čas vykonávania diela. Objednávateľ nadobúda vlastnícke právo k predmetu diela a preberá bremeno zodpovednosti za škody na ňom, okamihom jeho prevzatia.

8. Zodpovednosť za vady a záručná doba
8.1. Zhotoviteľ zodpovedá za to, že predmet plnenia tejto Zmluvy o dielo bude zhotovený v súlade so záväzkami tejto zmluvy, podľa technických noriem, podľa projektu stavby a všeobecne záväzných právnych predpisov platných na území Slovenskej republiky, že bude spôsobilý k zmluvnému účelu, a že počas záručnej doby bude mať vlastnosti dohodnuté v tejto Zmluve o dielo.
8.2. Dielo má vady, ak nie je v súlade s podmienkami stanovenými v čl. 8. bod 8.1. tejto zmluvy o dielo, a ak nezodpovedá podmienkam v stavebnom povolení. Vadou sa rozumie odchýlka v kvalite, rozsahu a parametroch diela stanovených v tejto Zmluvy o dielo. Za vady sa pre účely odovzdania a prevzatia diela považujú aj chýbajúce alebo neúplné doklady, ktoré je zhotoviteľ povinný doložiť ku dňu odovzdania a prevzatia diela uvedené v bode 6.9. a 6.13.
8.3. Záručná doba na dielo je 60 mesiacov a začne plynúť odo dňa prevzatia diela Objednávateľom. V záručnej dobe musí dielo vykazovať kvalitatívne vlastnosti a prevádzkovú spôsobilosť primeranú obvyklému opotrebeniu a vplyvu poveternostných podmienok. 
8.4. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
8.5. Zhotoviteľ je plne zodpovedný za vady, ktoré bude mať dielo v čase jeho odovzdania Objednávateľovi. Za vady, ktoré sa prejavia po odovzdaní diela bude zodpovedať Zhotoviteľ iba vtedy, ak boli spôsobené nedodržaním jeho povinností počas realizácie diela.
8.6. Zhotoviteľ je počas záručnej doby povinný vady diela, na ktoré sa vzťahuje záruka odstrániť bez zbytočného odkladu po doručení oznámenia o vade diela, ak na jej odstránenie vzhľadom na jej rozsah alebo technickú zložitosť nie je potrebný dlhší čas. O termíne odstránenia vady dlhšom ako 20 pracovných dní od prevzatia oznámenia, je zhotoviteľ povinný Objednávateľa písomne informovať.
8.7. V prípade vady, na ktorú sa vzťahuje záruka, všetky náklady súvisiace s jej odstránením, vrátane nutných kontrol kvality hradí Zhotoviteľ.
8.8. Zhotoviteľ je povinný, do 14 dní od prevzatia oznámenia Objednávateľa, vypracovať o vade protokol. V protokole bude uvedený spôsob a termín odstránenia vady, či Zhotoviteľ uznáva svoju zodpovednosť a predĺženie záručnej doby s označením časti, ktorej sa predmetné predĺženie týka.
8.9. Na stavebný materiál vymenený v rámci záruky poskytne Zhotoviteľ novú záruku za rovnakých podmienok, ako bola poskytnutá pôvodná záruka.
8.10. Zhotoviteľ je povinný bez zbytočného odkladu odstrániť aj také vady, zodpovednosť za vznik ktorých popiera, odstránenie, ktorých však neznesie odklad. Úhrada nákladov, spojených s odstránením takýchto vád bude stanovená po preukázaní zodpovednosti za vadu.
8.11. V prípade, že Zhotoviteľ oznámené (reklamované) vady neodstráni v dohodnutej lehote napriek tomu, že ich uznal a Objednávateľ vytvoril podmienky na ich odstránenie, má Objednávateľ právo dať ich odstrániť tretej osobe na náklady zhotoviteľa.
8.12. Zhotoviteľ nezodpovedá za vady, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil Objednávateľa a ten na ich použití trvá.

9. Sankcie
9.1. V prípade omeškania zhotoviteľa s odovzdaním diela alebo jeho časti podľa dohodnutých termínov z dôvodu na strane Zhotoviteľa je zhotoviteľ povinný zaplatiť objednávateľovi zmluvnú pokutu vo výške 0,02 % z celkovej ceny diela za každý deň omeškania. Zaplatením zmluvnej pokuty Objednávateľovi nezaniká právo na náhradu škody spôsobenej odovzdaním diela v dohodnutom termíne.
9.2. Za neuvoľnenie a nevypratanie staveniska alebo za neskorý nástup na odstránenie vád diela bude Zhotoviteľ povinný zaplatiť Objednávateľovi zmluvnú pokutu vo výške 100,00 EUR za každý deň omeškania.  Zaplatením zmluvnej pokuty objednávateľovi nezaniká právo na náhradu škody spôsobenej porušením povinnosti uvedeným v tomto bode.
9.3. V prípade omeškania Objednávateľa so zaplatením ceny diela bude Zhotoviteľ oprávnený účtovať Objednávateľovi úrok z omeškania vo výške 0,02 %  z nezaplatenej ceny diela za každý deň omeškania.

10. Osobitné ustanovenia
10.1. Zmluvné strany sa dohodli, že tento zmluvný vzťah môžu skončiť:
•	písomnou dohodou zmluvných strán,
•	odstúpením od Zmluvy z dôvodov podstatného porušenia ustanovení Zmluvy ktoroukoľvek zo zmluvných strán.
10.2. Odstúpenie musí byť písomné a jeho účinky nastanú dňom doručenia druhej zmluvnej strane.
10.3. Za podstatné porušenie tejto Zmluvy sa bude považovať okrem porušenia zákonných ustanovení aj porušenie zmluvnej povinnosti zhotoviteľom spočívajúce:
•	v omeškaní Zhotoviteľa s dokončením a odovzdaním diela podľa časového harmonogramu prác o viac ako 10 dní,
•	v nedodržaní a nepreukázaní kvality diela počas jeho realizácie.
10.4. Nehnuteľnosti poskytnuté Zhotoviteľovi na vykonanie diela a zaplatená časť diela sú vlastníctvom Objednávateľa aj počas vykonávania diela Zhotoviteľom.
10.5. V prípade dočasného prerušenia alebo definitívneho zastavenia realizácie diela z dôvodov na strane Objednávateľa zaplatí Objednávateľ Zhotoviteľovi skutočne vynaložené náklady (cenu doteraz vykonaného diela).
10.6. Zhotoviteľ a jeho partneri vo vzťahu k plneniu zmluvy (ďalej len „poddodávatelia“), vrátane ich zamestnancov, sú povinní dodržiavať mlčanlivosť vo vzťahu ku skutočnostiam zisteným počas realizácie diela alebo súvisiacim s dielom. Všetky dokumenty, ktoré prevezme Zhotoviteľ od Objednávateľa, sú dôverné a nebude možné ich použiť bez predchádzajúceho súhlasu Objednávateľa.
10.7. Zhotoviteľ je povinný strpieť výkon kontroly a na požiadanie Objednávateľa umožniť Objednávateľovi a iným osobám oprávneným na výkon kontroly, výkon kontroly/auditu/overovania/ súvisiaceho s prácami na diele a poskytnúť im všetku potrebnú súčinnosť.
Oprávnenými osobami sú: 
a)	zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka SR,
b)	Útvar následnej finančnej kontroly a nimi poverené osoby, 
c)	Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, 
d)	Orgán auditu, jeho spolupracujúce orgány a nimi poverené osoby, 
e)	Splnomocnení zástupcovia Európskej Komisie a Európskeho dvora audítorov, 
f)	Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
10.8. Zhotoviteľ sa zaväzuje, že v prípade, ak bude potrebovať navýšiť svoje personálne kapacity pre zhotovenie diela, zamestná osoby dlhodobo nezamestnané evidované príslušným Úradom práce v mieste zhotovenia diela (obec Ľubotín, okres Stará Ľubovňa, Prešovský samosprávny kraj). Forma zamestnania týchto osôb nie je určená, t. j. môže ísť o pracovný pomer na kratší pracovný čas (na dobu určitú alebo neurčitú), o dohodu o prácach vykonávaných mimopracovného pomeru, a pod.

11. Záverečné ustanovenia.
12.1 Vzťahy neupravené v tejto Zmluve sa riadia podľa príslušných ustanovení Obchodného zákonníka, Stavebného zákona a ďalších relevantných všeobecne záväzných právnych predpisov. Zmluvné strany sa zaväzujú, že všetky spory, ktoré vyplynú v súvislosti s touto zmluvou o dielo budú riešiť prednostne cestou rokovaní, aby dospeli k dohode. 
12.2 Zmeny a doplnky tejto Zmluvy budú zmluvné strany riešiť formou očíslovaných písomných dodatkov k tejto Zmluve o dielo, ktoré sa po obojstrannom súhlasnom podpísaní zmluvnými stranami stanú neoddeliteľnou súčasťou tejto Zmluvy o dielo. 
12.3 Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia podľa platných predpisov, avšak iba v prípade podpísania Zmluvy o poskytnutí nenávratného finančného príspevku (NFP) z Programu rozvoja vidieka SR 2014-2020, medzi verejným obstarávateľom /objednávateľom ako Prijímateľom NFP a Pôdohospodárskou platobnou agentúrou ako Poskytovateľom NFP, a to najneskôr do 30 dní odo dňa uzavretia uvedenej Zmluvy o poskytnutí NFP. V prípade nezískania NFP do 36 mesiacov od uzatvorenia tejto Zmluvy o dielo, bude platnosť tejto Zmluvy ukončená bez finančných nárokov zmluvných strán.
12.4 Zmluva je vyhotovená v šiestich rovnopisoch, z toho štyri exempláre obdrží Objednávateľ a dva Zhotoviteľ. 
12.5. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali. 

Prílohy, ktoré tvoria neoddeliteľnú súčasť tejto Zmluvy o dielo sú:
•	Príloha č. 1: Výkaz výmer – rozpočet
•	Príloha č. 2: Zmluva o poistení zodpovednosti za škodu voči tretím osobám na majetku a zdraví, vrátane krytia následných finančných škôd a zodpovednosti za škodu spôsobenú pri realizácii predmetu zákazky (predkladá iba úspešný uchádzač).

V Ľubotíne dňa..................................					V ...........................  dňa....................... 

Objednávateľ:							                Zhotoviteľ:

   ................................................					     	       ....................................................
Ing. Jozef Havrila, starosta obce						                             Zhotoviteľ